ബിസി കൊമോലഫെ

ഒരു നൈജീരിയൻ അഭിനേത്രിയും ചലച്ചിത്ര സംവിധായികയും നിർമ്മാതാവുമായിരുന്നു ബിസി കൊമോലഫെ (1986–2012). ഇഗ്ബോറോ ടി ദാരു, അരമോട്ടു എന്നീ സിനിമകളിലെ അഭിനയത്തിലൂടെയാണ് അവർ കൂടുതൽ അറിയപ്പെടുന്നത്.
 ആദ്യകാല ജീവിതവും വിദ്യാഭ്യാസവും 
1986-ൽ ഒയോ സ്റ്റേറ്റ് സൗത്ത്-വെസ്റ്റേൺ നൈജീരിയയിലെ ഇബാദാനിലെ അഞ്ചംഗ കുടുംബത്തിൽ ജനിച്ച രണ്ടാമത്തെ കുട്ടിയാണ് ബിസി കൊമോലഫെ. അവിടെ അവർ പ്രാഥമിക, സെക്കൻഡറി സ്കൂൾ വിദ്യാഭ്യാസം പൂർത്തിയാക്കി. ലാഗോസ് സ്റ്റേറ്റ് യൂണിവേഴ്സിറ്റിയിൽ (LASU) പോകുന്നതിനു മുമ്പ് ഇബാദാനിലെ സെന്റ് ലൂയിസ് ഗ്രാമർ സ്കൂളിൽ ചേർന്ന അവർ അവിടെ ബിസിനസ് അഡ്മിനിസ്ട്രേഷനിൽ ബിരുദം നേടി.
 കരിയർ 
ഇഗ്‌ബോറോ ടി ദാരു എന്ന സിനിമയിൽ അഭിനയിച്ചതിന് ശേഷമാണ് ബിസിയുടെ അഭിനയ ജീവിതം ശ്രദ്ധേയമാകുന്നത്. ബോലോഡെ ഒകു, അസിരി ഓവോ, എബ്യൂട്ട് തുടങ്ങിയ ചിത്രങ്ങളിൽ അവർ പ്രധാന വേഷങ്ങൾ ചെയ്തു. ലതോൻവ, എജ ടുട്ടു, ഓക എന്നിവയുൾപ്പെടെയുള്ള സിനിമകളും ബിസി നിർമ്മിച്ചിട്ടുണ്ട്.  2009 ലെ ബെസ്റ്റ് ഓഫ് നോളിവുഡ് അവാർഡിൽ "റിവലേഷൻ ഓഫ് ദി ഇയർ" വിഭാഗത്തിലും 2012 എഡിഷനിൽ "ഒരു യോറൂബ സിനിമയിലെ മികച്ച നായിക" വിഭാഗത്തിലും അവർ നോമിനേറ്റ് ചെയ്യപ്പെട്ടു.
മരണം
ബിസി കൊമോലഫെയുടെ മരണം 2012 ഡിസംബർ 31 ന് മാധ്യമങ്ങളിൽ റിപ്പോർട്ട് ചെയ്യപ്പെട്ടു. അവരുടെ മരണവുമായി ബന്ധപ്പെട്ട സാഹചര്യങ്ങൾ മാധ്യമങ്ങളിൽ നിരവധി റിപ്പോർട്ടുകളും ഊഹാപോഹങ്ങളും സൃഷ്ടിച്ചു. എന്നിരുന്നാലും, ഇബാദനിലെ യൂണിവേഴ്‌സിറ്റി കോളേജ് ഹോസ്പിറ്റലിൽ വച്ച് ഗർഭധാരണവുമായി ബന്ധപ്പെട്ട സങ്കീർണതകൾ കാരണം അവർ മരിച്ചതായി മെഡിക്കൽ റിപ്പോർട്ടുകൾ സ്ഥിരീകരിച്ചു. അവരെ 2013 ജനുവരി 4-ന്  ഇബാദാനിൽ സംസ്കരിച്ചു.
സ്വകാര്യ ജീവിതം
കനേഡിയൻ ആസ്ഥാനമായുള്ള ഓയോ സ്റ്റേറ്റിലെ നൈജീരിയക്കാരനായ തുണ്ടെ ഇജാദുനോലയുമായി  അവരുടെ വിവാഹനിശ്ചയം കഴിഞ്ഞിരുന്നു.

അവാർഡുകളും നാമനിർദ്ദേശങ്ങളും
 Year  Award ceremony  Award description  Result 2009  2009 Best of Nollywood Awards  Revelation of The Year   2012  2012 Best of Nollywood Awards  Best Lead Actress in a Yoruba film  
അവലംബം

പുറംകണ്ണികൾ


വർഗ്ഗം:1986-ൽ ജനിച്ചവർ
വർഗ്ഗം:2012-ൽ മരിച്ചവർ
വർഗ്ഗം:നൈജീരിയൻ ചലച്ചിത്രനടികൾ